Gettu betur - Lið FVA komið í 16 liða úrslit 9. janúar 2020 9. janúar 2020 Í gærkvöldi lagði lið Fjölbrautaskóla Vesturlands lið Framhaldsskólans í Vestmannaeyjum að velli í fyrstu umferð Gettu betur , spurningakeppni framhaldsskólanna . Keppnin var hörð , að loknum hraðaspurningum var staðan 12 - 8 FVA í vil og eftir bjölluspurningarnar vannst afgerandi sigur 24 - 10 sem tryggði liðinu sæti í 16 liða úrslitum . Hægt er að hlusta á viðureignina hér . Lið FVA er skipað þeim Amalíu Sif Jessen , Guðmundi Þór Hannessyni og Karli Ívari Alfreðssyni . Þau skipuðu einmitt liðið í fyrra en féllu þá úr keppni í fyrstu umferð . Í ár mæta þau tvíefld til leiks og munu mæta liði Borgarholtsskóla fimmtudaginn 16. janúar kl. 19:30 . Sent verður beint út frá þeirri viðureign á Rás 2 og á Ruv núll .